Asha Bhosle: बड़े सिंगरों के ठुकराए गाने गाकर बनाई पहचान, बागी तेवर के लिए रही हैं मशहूर, जानें खास बातें  
आशा भोंसले आज 86 साल की हो गई हैं
उनका जन्म 8 सितंबर, 1933 को हुआ था
उन्होंने 10 साल की उम्र से ही गायकी शुरू कर दी थी
सुरों की मल्लिका आशा भोंसले (Asha Bhosle) आज 86 साल की हो गई हैं. उनका जन्म 8 सितंबर, 1933 को हुआ था. उन्होंने अपनी बड़ी बहन लता मंगेशकर (Lata Mangeshkar) के पदचिन्हों पर चलते हुए 10 साल की उम्र से ही गायकी शुरू कर दी थी. आशा भोंसले (Asha Bhosle)ने दीदी लता मंगेशकर  (Lata Mangeshkar) के साथ 'चला चला नाव' गीत गाया था. आशा भोंसले (Asha Bhosle) की हसरत गायकी के साथ एक्टिंग में भी हाथ आजमाने की थी. लेकिन तकदीर ने उनका साथ दिया गायकी में. उन्होंने अपने छह दशक के करियर में लगभग 12,000 से ज्यादा गीत गाए हैं, और उन्होंने हर तरह के जॉनर में हाथ आजमाया है. आइए एक नजर डालते हैं उनके सफर पर.
कहा जाता है कि जो गीत ये गायिकाएं नहीं गाती थीं, वही गाने आशा भोंसले के हिस्से आते थे. उन्होंने हार नहीं मानी और जो भी काम मिला आशा भोंसले ने उसे पूरी जी-जान से किया. 1957 में उन्हें बड़ा ब्रेक दिया ओ.पी. नैय्यर ने. फिल्म थी ‘तुमसा नहीं देखा'(1957). इसके बाद नया दौर (1957), लाजवंती (1958), हावड़ा ब्रिज (1958) और चलती का नाम गाड़ी (1958) जैसी फिल्मों ने उन्हें बॉलीवुड में स्थापित करने का काम किया.